[{"text_idx": "#000000", "text": "Casgliad newydd canu Gwlad gan Sain"}, {"text_idx": "#000001", "text": "Mae label Recordiau Sain wedi rhyddhau albwm sy\u2019n cynnwys casgliad newydd o ganeuon canu gwlad gan rai o artistiaid amlycaf Cymru."}, {"text_idx": "#000003", "text": "Gyda mwyafrif y traciau wedi eu recordio o\u2019r newydd yn arbennig ar gyfer yr albwm, mae\u2019n gasgliad amrywiol, sydd hefyd yn gweld cyfraniadau gan griw o gerddorion sy\u2019n cynnwys Aled ei hun ynghyd ag Osian Huw Williams, Iwan Hughes a Gethin Griffiths, gyda chymorth Euron Jones, Annette Bryn Parri a Carwyn Williams."}, {"text_idx": "#000004", "text": "\u201cMae\u2019n anodd dweud ymhle mae gwreiddiau\u2019r Canu Gwlad sydd wedi bod mor boblogaidd yn America, ac sydd wedi ennill cynulleidfa fawr yn y Gymru Gymraeg hefyd\u201d meddai Dafydd Iwan am y casgliad newydd."}, {"text_idx": "#000005", "text": "\u201cMae canu Gwerin o sawl gwlad wedi bwydo i mewn i\u2019r traddodiad, a chanu crefyddol hefyd, ond efallai mai prif nodwedd Canu Gwlad yw ei fod yn perthyn i\u2019r dosbarth gweithiol, ac yn barod bob amser i fynegi teimladau dwfn yn agored, heb gywilydd."}, {"text_idx": "#000006", "text": "\u201cI rai, mae\u2019n gallu bod yn arwynebol sentimental, ond ar ei orau, mae\u2019n cyffwrdd a\u0302\u2019r galon fel na all caneuon eraill wneud. Wrth i\u2019r arfer o brynu Cryno-Ddisgiau gilio, beth well na chasgliad o ganeuon gwlad newydd i ddangos bod bywyd o hyd yn y busnes recordio yma?\u201d"}, {"text_idx": "#000009", "text": "\u201cRoedd hi\u2019n bwysig i gynnwys y cantorion sy\u2019n cadw nosweithiau yn gyson mewn tafarndai a gwestai a neuaddau ar hyd a lled Cymru\u201d eglura Dafydd Iwan."}, {"text_idx": "#000011", "text": "\u201cMae yna enwau eraill wrth gwrs \u2013 a gobeithiwn y bydd lle iddyn nhw i gyd ar gasgliad newydd yn ystod 2023.\u201d"}]